|  |
| --- |
|  2021-04- Nr.  |
|  |

Lietuvos Respublikos vidaus reikalų ministerijai

Lietuvos Respublikos kultūros ministerijai

Lietuvos Respublikos užsienio reikalų ministerijai

**DĖL VYRIAUSYBĖS NUTARIMO PROJEKTO**

Lietuvos Respublikos teisingumo ministerija, vykdydama Ministrės Pirmininkės pavedimą, įformintą 2021 m. balandžio 22 d. Vyriausybės kanclerio rezoliucija Nr. S-1257 [nėra paskelbta dar https://lrvk.lrv.lt/lt/teisine-informacija/teises-aktai-1], teikia derinti Lietuvos Respublikos Vyriausybės nutarimo „Dėl Lietuvos Respublikos vardų ir pavardžių rašymo asmens dokumentuose įstatymo projekto Nr. XIIIP-471 [Ažubalio ir Kaščiūno projektas], Lietuvos Respublikos vardų ir pavardžių rašymo dokumentuose įstatymo projekto Nr. XIIIP-535 [Kubiliaus projektas po kuriuo 2017 m. pasirašė Skvrnelis 70 Seimo narių] ir Lietuvos Respublikos Seimo nario Mindaugo Puidoko 2017 m. birželio 19 d. pasiūlymo dėl vardų ir pavardžių rašymo dokumentuose įstatymo projekto Nr. XIIIP-535“ projektą (toliau – Nutarimo projektas).

Nutarimo projektu siūloma nepritarti Lietuvos Respublikos vardų ir pavardžių rašymo asmens dokumentuose įstatymo projektui Nr. XIIIP-471. Nepritarimo motyvai išdėstyti Nutarimo projekto 1 punkte. Nutarimo projektu kartu siūloma iš esmės pritarti Lietuvos Respublikos vardų ir pavardžių rašymo dokumentuose įstatymo projektui Nr. XIIIP-535 ir jį tikslinti pagal Nutarimo projekto 2 punkte pateiktas pastabas. Lietuvos Respublikos Seimo nario Mindaugo. Puidoko 2017 m. birželio 19 d. pasiūlymai įvertinti Nutarimo projekto 3 punkte.

Nutarimo projektas paskelbtas Lietuvos Respublikos Seimo kanceliarijos teisės aktų informacinėje sistemoje ir Lietuvos Respublikos teisingumo ministerijos interneto svetainėje. Atskirų konsultacijų su visuomene nenumatoma.

Nutarimo projektas neprieštarauja Aštuonioliktosios Vyriausybės programai, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XIV-72 „Dėl Lietuvos Respublikos Vyriausybės programos“.

Nutarimo projektas nenotifikuotinas Europos Komisijai pagal Lietuvos Respublikos Vyriausybės 1999 m. gegužės 20 d. nutarimo Nr. 617 reikalavimus.

Nutarimo projekte naujų terminų, vertintinų Lietuvos Respublikos terminų banko įstatymo nustatyta tvarka, nenumatyta.

Vadovaujantis Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276, 4 punktu, Nutarimo projekto numatomo teisinio reguliavimo poveikio vertinimas neatliekamas.

Atsižvelgdami į Lietuvos Respublikos Seimo 2021 m. kovo 23 d. nutarimu Nr. XIV-206 patvirtintą Lietuvos Respublikos Seimo II (pavasario) sesijos darbų programos VII skyriaus 10 skirsnio 9 punktą ir vadovaudamiesi Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728, 28.3 ir 28.5 papunkčiais, **prašome pastabas ir pasiūlymus dėl Nutarimo projekto** **pateikti skubos tvarka iki gegužės mėn. 3 d**.

Nutarimo projektą parengė Teisingumo ministerijos Teisinės apsaugos grupės (vadovė Natalija Žilinskienė, tel. 2662934, el. p. natalija.zilinskiene@tm.lt) vyresnioji patarėja Asta Godienė (tel. 266 2851, el. p. asta.godiene@tm.lt) ir vyriausioji specialistė Liucija Kriukovienė (tel. 266 2889, el. p. liucija.kriukoviene@tm.lt).

PRIDEDAMA: Lietuvos Respublikos Vyriausybės nutarimo „Dėl Lietuvos Respublikos vardų ir pavardžių rašymo asmens dokumentuose įstatymo projekto Nr. XIIIP-471, Lietuvos Respublikos vardų ir pavardžių rašymo dokumentuose įstatymo projekto Nr. XIIIP-535 ir Lietuvos Respublikos Seimo nario Mindaugo Puidoko 2017 m. birželio 19 d. pasiūlymo dėl vardų ir pavardžių rašymo dokumentuose įstatymo projekto Nr. XIIIP-535“ projektas, 5 lapai.

|  |  |
| --- | --- |
| Teisingumo ministrė | Evelina Dobrovolska  |

Asta Godienė, (8 5) 266 2851, el. p. asta.godiene@tm.lt